હાર્દિક પટેલે પોતાની ટ્વીટમાં લખ્યુ, “દેશમાં હુ ચોર, હુ પોલીસ, હુ જ ન્યાયાધીશનું રાજ છે, ચોકીદાર જ ચોર છે”. આ સાથે તેણે સરકાર પર નિશાનો લગાવ્યો હતો. જો કે તેણે બેક ટુ બેક ટ્વીટ કરી જનતાને જણાવ્યુ કે કોણ છે તમારા ચોકીદાર અને લોકતંત્રની હાલાત કેવી કરી દેવામાં આવી છે. તેને ત્યાર બાદનાં બીજા ટ્વીટમાં લખ્યુ, “ભક્તો હવે શું કહેશો લોકતંત્ર ખતરામાં છે કે નહી.. જનતાને જાગૃત થવુ પડશે, સત્ય અને પ્રામાણિકતાનાં રસ્તા પર અવાજ બુલંદ કરવી પડશે. ન્યાયાલય પણ હવે બોલી રહી છે અમને ન્યાય જોઇએ તો સામાન્ય માણસ જશે ક્યા”? તેના ટ્વીટમાં તેણે લોકોને જાગૃત થવા અને લોકતંત્રને બચાવવાની અપીલ કરી છે. ત્યાર બાદનાં ત્રીજા ટ્વીટમાં તેણે લખ્યુ, “મારા હિન્દુસ્તાનની સ્વતંત્રતા સત્તામાં બેઠેલા અમુક હિટલરોનાં કારણે ખતરામાં છે”. હાર્દિક પટેલે ટ્વીટર પર સત્તા પર બેઠેલા અમુકને હિટલર બતાવ્યા છે અને કહ્યુ છે કે તેનાથી દેશને ભારે ખતરો છે. આજે સુપ્રિમ કોર્ટનાં જજ દ્વારા કરવામાં આવેલ પ્રેસ કોન્ફંરન્સથી એક વાત સ્પષ્ટ છે કે દેશમાં બધુ બરાબર થઇ રહ્યુ નથી.